Aalborg Stiftstidende, 1844-07-02
Ved den, den 25de og 26de f. M. i Horsens afholdte Fugleskydning, samledes Skyttelauget, efter endt Fugleskydning, om Aftenen paa Raadstuen til et Maaltid, hvor den muntreste Stemning var herskende og hvor en levende Deeltagelse for de Spørgsmaal, som fortiden meest beskjæftige alle sande Fædrelandsvenners Tanker og Hjerter, varmt og kraftigen udtalte sig. Af de Skaaler, som, foruden de sædvanlige for den gamle og nye Fuglekonge, bleve udbragte af forskjellige af de tilstedeværende Medlemmer, udhæves følgende: Af Major Juel Wind. For Selskabets fraværende Medlem, Hs. K. Høihed Kronprindsen, der fortiden pløiede Søen og hvem Taleren ønskede en snar og lykkelig Hjemkomst. Af Olie møller, Stænderdeputeret Schytte for Selskabets Æresmedlem, Justitsr. Ræder. Med sædvanlig Varme og Diærvhed udviklede Taleren, hvorledes Justitsraadens hele Færd som Embedsmand langtfra indskrænket sig til hvad blot Pligten byder, navnlig hvorledes han stedse havde viist den meest levende Jnteresse i Byens communale Anliggender og saaledes nylig, i Spidsen for en Deputation, for Thronen og vedkommende høie Magthavere talt Communens Sag i et for denne vigtigt Anliggende. J sin Tak beklagede Justitsr. Ræder, at hans Evne ikke stedse stod i Forhold til hans Villie, og at han saaledes heller ikke i det af Taleren berørte Anliggende havde kunne udvirke, hvad han havde ønsket, men idet netop nu den Overbeviisning var bleven fast hos ham at Communen i visse Puncter intet mere har at tabe, fandt han sin Trøst og Opmuntring i, at man staaer aller fastest, naar man intet mere har at miste. Senere gjorde Justitsr. Ræder Selskabet opmærksomt paa, at det i dets Midte befandt sig tre Stænderdeputerede, der og faa Dage skulde gaae deres vigtige Kald imøde. Efterat at have sammenlignet de Deputerede med den i Feldten dragende Kriger, hvem en haard Kamp forestaaer, lagde han dem med Kraft og Inderlighed paa Hjerte, at møde med Mod i den forestaaende Kamp og især at værne om "Danmark helligste Palladium, den kostbareste Juveel i den danske Krone - Trykkefriheden. Paa de Deputeredes Vegne tog Justitsr. With Ordet og lovede, at Jntet skulde afskrække dem fra med Varme at tale Folkets Sag i alle de vigtige Anliggender, som i Stændersalen ville blive bragte paa Bane, blandt hvilke han, foruden det af den forrige Taler Anførte, dvælede ved det slesvigske Spørgsmaal, og endte med at bemærke, at Følgerne af deres Færd kunde Jngen forudsige; de stode i Guds Haand. Efterat endnu, foruden Andre, Oliemøller, Stænderdeputeret Schytte havde talt for Sammenhold i Folket, og mindet om, "at Tiden varslede med synderlige Tegn, og at vi Alle levende maatte føle, at vor Statseenhed var stædt i Fare, og at vi derfor, ved Bevidstheden om at vor egen Velvære ikke truedes øieblikkelig, ikke burde være ligegyldige, men efter de hæderlige Mænds Exempel, der stræbte at vække Deeltagelse for fædrelandske Anliggender, hver efter sin Leilighed maatte tragte efter at gjøre os Rede for vor Stilling og vore Forhold, for at vi kunne være beredte i Farens Stund; Overkrigscommissair, Stænderdeputeret Holst forde Danske i den slesvigske Stænderforsamling; Justitsr. With for "Skyttelaugets Direction, vedligeholdtes den muntre Stemning endnu længe efter Bordet og steg næsten til Begeistring, ved en af Justitsr. With anstillet humoristisk Sammenligning imellem Fuglekongens og andre Potentaters Regjering. At tydeliggjøre den Stemning, der i det Hele besjællede Selskabet vilde være umuligt, men vistnok er det Ønske levende hos enhver af Deeltagerne, at den Mand, som denne Aften hvilede over dem, endnu længe maatte være herskende i Skyttelaugets Samlinger. (Hors. Av.)